text: Selvstændige øboere er klar til at fejre sig selv
  10 juli 2016 kl. 05.13
  I dag den 10. juli er det 275 år siden at Fanø fik foden under eget bord.
  Fanø er i dag trods sin størrelse en selvstændig kommune og det skyldes måske, at øboerne gennem mange år har tradition for at stå sammen og klare sig selv.  Den 10. juli 2016 er det netop 275 år siden, at det endelig lykkedes for øens borgere på auktion i Ribe, at frikøbe Fanø fra den danske krone.
  Øen havde hidtil været underlagt Riberhus Ladegård, hvilket bl.a. betød, at Fanøboerne ikke havde ret til at udøve sejlads og søfart med egne skibe.
  Frikøbet medførte således, at en enestående sejlskibstid, som fik stor betydning for øens fremtid, og som i dag stadig er en stor del af øens DNA, så dagens lys.
  En stor begivenhed for øen som hele den kommende uge bliver grundig fejret med en masse arrangementer på øen.
  I dag  inviterer Fanø Kommune, i samarbejde med Beredskabet på Fanø og Fannikerdagen, til reception i forbindelse med udgivelsen af en jubilæumsbog, som Fanø Kommune har fået lavet.
  Se meget mere og hvad der sker på fanø her
  